Església del Carme de Manresa - Viquipèdia, l'enciclopèdia lliure\nPuigmercadal. Manresa (Bages)\n41° 43′ 28″ N, 1° 49′ 37″ E / 41.724539°N,1.826818°E / 41.724539; 1.826818Coord.: 41° 43′ 28″ N, 1° 49′ 37″ E / 41.724539°N,1.826818°E / 41.724539; 1.826818\nEsglésia del Carme de Manresa és una església gòtica al Puigmercadal del municipi de Manresa (Bages). És una obra protegida com a bé cultural d'interès local.\nEsglésia d'una nau amb passadissos laterals de menor alçada. Voltes de creueria, amb clau, separades per quatre arcs torals apuntats. Una sèrie d'arcs formers separen la nau dels passadissos laterals. Té absis poligonal, volta nervada i arc triomfal sobre pilastres. Les capelles laterals estan inacabades. A l'exterior s'aprecien les restes de l'antiga sagristia del s.XVIII (a un costat de l'absis). L'església presenta estructura de formigó, paraments de paredat comú i totxo amb revestiments de pedra buixardada.\nInterior de l'església amb el retaule de Pere Cuquet i Joan Basi abans de ser destruida al 1936\nEl 1308 els conselleres de la ciutat donen permís als PP. Carmelites per fundar un convent i una església, dos edificis gòtics que es construïren al segle xiv. En concret, la seva construcció començà l'any 1322 pel mestre Berenguer de Montagut, arquitecte de la Seu i Santa Maria del Mar a Barcelona, formant part del convent dels frares carmelites. Conta la tradició que en aquesta església hi tingué lloc el 21 de febrer del 1345 el Miracle de la llum: l'aparició d'una llum misteriosa, que va venir de la muntanya de Montserrat fins a l'església del Carme.\nIniciada el mateix any que la Seu, es va aixecar en el lloc on hi havia hagut el Castell del Puigmercadal. El 1337 ja estava construïda la primera capella, però no va ser fins a finals del segle xv que s'acabaren les obres del temple. La construcció era d'una única nau amb sis trams de voltes, absis poligonal de set cares i capelles laterals entre els contraforts. També tenia un claustre d'estil gòtic, més petit i més elaborat que l'actual.\nEl 1885 l'església gòtica es manté amb la façana inacabada. L'edifici va ser incendiat i enderrocat pedra a pedra els mesos de setembre i octubre de l'any 1936 durant la guerra civil per les brigades d'atur forçós. Actualment ha estat reemplaçat per un edifici neogòtic inacabat. Durant l'enderrocament, el manresà Lluís Rubiralta i Garriga va descobrir, mentre feia les darreres fotografies de l'església, un conjunt de 66 objectes de ceràmica del segle xiv de gran valor, que es coneixen amb el nom de Ceràmica Manresana.\nEntre els anys 1940 i 1952 el franquisme va apostar per reconstruir-la, en estil neogòtic, tot i que actualment encara resta la façana inacabada.\n↑ 1,0 1,1 1,2 1,3 1,4 1,5 «Església del Carme de Manresa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].\nA Wikimedia Commons hi ha contingut multimèdia relatiu a: Església del Carme de Manresa\nMonestirs de Catalunya. Convent del Carme de Manresa\nObtingut de «https://ca.wikipedia.org/w/index.php?title=Església_del_Carme_de_Manresa&oldid=25243572»\nLa pàgina va ser modificada per darrera vegada el 16 oct 2020 a les 16:33.


Foment del gust per la lectura – AFA Institut de Cervelló\nGràcies a l’impuls del Centre i de l’AFA, iniciem amb molta il·lusió un nou projecte que intenta englobar actuacions per promoure el gust per la lectura.\nAmb aquesta iniciativa volem contribuir a millorar el nivell de comprensió i expressió lectora en català, castellà i anglès en les proves de competències bàsiques.\nDes del centre ja fan 30 minuts de lectura diària, ja és un gran pas.\nPerò què més podem fer?\nREDISSENY DE LA BIBLIOTECA A L’INSTITUT\n– Recollida de llibres: si algun alumne es deixa el llibre, vol llegir a l’hora de l’esbarjo o del menjador,…volem disposar d’un banc de llibres de qualitat i adequats per aquesta edat. Si tens llibres interessants per adolescents i els hi vols donar una altra oportunitat, digue’ns-ho i coordinem recollida.\nContacta amb la Comissió de Biblioteca de l’AFA: ampainstitutcervellobiblioteca@gmail.com\n-Xarxa d’intercanvi de llibres entre joves: regulada, gestionada i dinamitzada.\n-Dissenyar espai “Chill out“: fer que la biblioteca sigui més agradable i acollidora.\n-Amb revistes d’interès pedagògic: Que els joves tinguin accés a revistes del seu interès\n– Booktubers: Intentar escoltar als joves i adaptar-nos a les maneres de comunicació d’ells per poder motivar-los. Utilitzant medis digitals per buscar informació sobre llibres, etc (tipus booktubers).\nIdentificar el Booktuber de cada classe i que ell sigui el prescriptor de bons llibres.\nI tot de forma coordinada amb el centre i la Biblioteca del municipi. Tots poden sumar fer aconseguir l’objectiu de promoure el gust per la lectura.


Detingut per oferir bitllets falsos a una menor a canvi de favors sexuals\nEl presumpte autor del delicte havia contactat la noia per internet amb una falsa oferta per treballar com a model\nEls Mossos d'Esquadra van trobar al domicili del detingut, veí de l'Ametlla del Vallès, un laboratori de falsificació de bitllets\nREDACCIÓ Barcelona 16/04/2011 11:47\n260x366 Una mostra dels bitllets falsos que els Mossos d'Esquadra han intervingut Una mostra dels bitllets falsos que els Mossos d'Esquadra han intervingut\nEls Mossos d'Esquadra han detingut un veí de l'Ametlla del Vallès (Vallès Oriental), Juan Antonio B.C., de 38 anys, com a presumpte autor d'un delicte de falsificació de moneda, després que oferís bitllets falsos a canvi de favors sexuals a una menor. Els agents també han desarticulat el laboratori on es fabricava la moneda falsa.\nLa investigació es va iniciar a finals de l'any passat. Els mossos van detenir, en un centre comercial del districte de Sant Andreu de Barcelona, una menor d'edat quan intentava adquirir productes de cosmètica en un dels comerços del centre. La jove va manifestar que no tenia coneixement que els bitllets fossin falsificats i que els hi havia entregat una persona que havia conegut per internet i que li havia fet una oferta per treballar com a model.\nLa investigació policial, batejada amb el nom d'Operació Vèrtex, va permetre corroborar que el falsificador havia establert contacte amb la menor a través d'internet fent-se passar per un intermediari del món de la moda. Amb el temps es va guanyar la seva confiança i li va explicar que li oferiria un treball de model que consistiria en vestir roba de determinades marques comercials quan anés a l'escola. Juan Antonio B.C. es va citar diverses vegades amb la menor amb l'excusa de concretar diversos detalls de la falsa oferta de feina. Finalment, però, en una d'aquestes trobades va oferir a la noia 2.000 euros a canvi de favors de naturalesa sexual.\nEls investigadors, seguint el rastre dels correus electrònics intercanviats entre la persona ara detinguda i la menor d'edat, van poder identificar al falsificador com a Juan Antonio B.C., amb domicili a l'Ametlla del Vallès, i van procedir a la seva detenció. En el mateix pis on vivia el detingut els mossos hi van localitzar un laboratori de falsificació de bitllets. L'arrestat tenia tots els equips necessaris per realitzar les falsificacions. Durant l'entrada i escorcoll practicada al seu immoble es van trobar 1.000 euros en bitllets de 50 fraudulents, idèntics als que portava la menor d'edat el dia que va ser arrestada en el centre comercial.\nEn aquests moments s'està realitzant l'anàlisi dels ordinadors utilitzats per l'arrestat, donat que Juan Antonio B.C. podria haver repetit la mateixa actuació amb un nombre de víctimes encara per determinar, i és per això que la investigació continua oberta. Un cop realitzades les primeres diligències judicials, el titular del jutjat s'ha inhibit a l'Audiència Nacional, òrgan judicial competent sobre aquests fets. La pena que comprèn aquest tipus delictiu pot arribar fins a 12 anys de presó.


Cicle Exili'39. Recorregut per la Figueres del '39. - Òmnium Cultural\nCicle Exili’39. Recorregut per la Figueres del ’39.\n28 de maig de 2010, 0:00 h\nTant si hi heu entrat alguna vegada com si no, no deixeu passar l’oportunitat de participar en aquesta visita guiada a la majestuosa catedral de la Santa Seu i Santa Eulàlia. Símbol de la diòcesi de Barcelona, és el seu temple principal i la mare de totes les esglésies de l’arquebisbat.\nL’any 2009 ha estat la commemoració dels 70 anys de la Retirada. Diferents entitats de la comarca de l’Alt Empordà han realitzat diferents homenatges, activitats i treballs amb l’objectiu de difondre la memòria històrica i homenatjar als testimonis que encara són entre nosaltres.\nEnguany, algunes d’aquestes entitats hem organitzat un seguit d’activitats al voltant dels fets que van ocórrer aquells anys tant importants per la història de la nostra gent i el nostre país.\nEl dia 28, es faran diversos actes al llarg del dia:\nLa jornada s’iniciarà amb un recorregut per la Figueres de l’any 1939, a 2/4 de 10 del matí a davant de l’I.E.S. Mª. Àngels Anglada.\nA les 12h hi haurà una commemoració al nou Monument als Exiliats al C/Jonquera. Tot seguit, es celebrarà el dinar de germanor a l’Hotel Restaurant Ronda a 2/4 de 2.\nDesprés del dinar, s’anirà a visitar el Museu de la Tècnica de Figueres a 2/4 de 5. I finalment, a les 9 del vespre, es clourà la jornada amb un concert de l’Orquestra de Cambra de l’Empordà amb el títol "70 anys de l’exili de 1939" al Teatre Municipal de Figueres.\nPodeu consultar el programa sencer del cicle a l’arxiu adjunt.\n17600 Figueres, Alt Empordà, Catalunya


Augmentar la seguretat pública de la Unió Europea - Osona Informa!\nInici » Seccions » Articles i estudis » Augmentar la seguretat pública de la Unió Europea\n6 Setembre 2019 a 12:00\nÉs un dels objectius principals d’INGENIOUS\nUPF // Imatge de la Web\nUn dels principals problemes als que s’enfronten els FR és que utilitzen una tecnologia antiquada. És imprescindible dotar els serveis de seguretat pública amb totes les eines que ofereix la tecnologia moderna. Per això l’1 de setembre s’inicia el projecte H2020 INGENIOUS: The First Responder (FR) of the Future: a Next Generation Integrated Toolkit (NGIT) for Collaborative Response, increasing protection and augmenting operational capacity, liderat per l’Institut de Comunicació i Sistemes Computacionals (Grècia) (setembre 2019-agost 2022). Una acció de Recerca i Innovació que compta amb un pressupost global de 8.961.111, 25 euros. El projecte s’emmarca dins l’objectiu d’augmentar la capacitat de resistència europea davant situacions de crisis i desastres.\nINGENIOUS és un projecte europeu internacional integrat per 23 socis que té com a missió desenvolupar, integrar, posar a prova, desplegar i validar un kit d’eines integrat de darrera generació (NGIT) de caire col·laboratiu, que garantirà un alt nivell de protecció i capacitat operativa per donar resposta en cas de desastres. Aquestes eines milloren de manera significativa la protecció a les persones i les capacitats operatives de tot el sistema, ajudant a salvar vides i garantir el retorn segur en cas de desastre.\nUn dels socis d’INGENIOUS és la Universitat Pompeu Fabra. La UPF serà responsable de les tasques de processament del llenguatge natural. Hi participa Mireia Farrús, cap del Grup de Parla Expressiva i investigadora del grup de recerca en Tractament Automàtic del Llenguatge Natural (TALN) al Departament de Tecnologies de la Informació i les Comunicacions (DTIC).\nMés concretament, el TALN s’encarregarà del desenvolupament de tècniques de suport a la comunicació multilingüe d’equips els quals facilitaran, d’una banda, la comunicació amb els equips FR multilingües i, d’altra banda, la comunicació in situ entre equips multilingües de FR, utilitzant tècniques de traducció escrita i parlada adaptades. Per això comptarà amb un pressupost específic de 219.562,50 euros.\nLa reunió d’inici del projecte tindrà lloc a Atenes (Grècia), del 18 al 20 de setembre.\n#@UPFBarcelona #H2020 #INGENIOUS #seguretat pública


El temps a Palamós: Pujada de temperatura i vent favorable\nImatge captada per la càmera de TV3 avui dimarts a la tarda . Observeu la nuvolositat abundant que hi havia.\nDesprés de la manca de vent que tingué lloc ahir dilluns, la jornada de regates d'aquest dimarts ha complert les espectatives i el vent de garbí no ha faltat. Gràcies als 4/8 nusos que bufaven del SW, s'han pogut disputar les regates previstes.\nSi el vent no ha mancat, la recuperació de les temperatures també ha fet acte de presència. Les màximes assolides avui al Baix Empordà s'han situat entre els 12,4º C de Verges i els 14,0º C de Calonge. Pel que fa a les mínimes, si ahir van ser negatives a tot l'interior, avui ja han superat amb escreix els 0º C.\nMínimes d'aquest dimarts a la nostre comarca: Verges 1,5º C., Bellcaire d'Empordà 1,7º C., Palafrugell 2,2º C., Calonge 2,9º C., Sant Feliu de Guíxols 4,8º C o Palamós (la Fosca) 5,4 º C.\nDades d'avui dimarts a Palamós., temperatura màxima 13,4º C, mínima 5,7º C. Estat del cel amb núvols en varis nivells i clarianes, amb capvespre rogent. Vent de garbí a 10 km/h de mitjana al migdia, ratxa màxima 31 km/h. Estat de la mar amb mar arrissada o marejol arran de costa i maror mar endins. Pressió atmosfèrica màxima 1023 hpa, mínima 1017 hpa. Humitat relativa màxima 80 %, mínima 59 %. Dades de meteoclimatic.com\nAquest dimecres a Palamós s'espera un dia amb núvols abundants en tots nivells i algunes clarianes. A la resta de la demarcació hi haurà un dia molt semblant, fins i tot, podran escapar-se algunes roines disperses o alguns plugims a qualsevol indret, sobretot al nord, amb una cota de neu que anirà pujant dels 1900 m fins als 2400 m.\nLa temperatura màxima pot pujar fins a 12/14º C a la costa i interior, i fins a 5/12º C al Pirineu. La mínima pot baixar fins a 6/9º C a la costa, fins a 0/5º C a l'interior i fins -6/2º C al Pirineu.\nEl vent al nostre sector costaner bufarà amb component nord i oest a 14/18 nusos, durant la nit/matinada de dimarts a dimecres., mar endins pot bufar a 35 nusos. Al matí la tramuntana anirà amainant amb el pas de les hores., al principi bufarà a 8/12 nusos però pot quedar en calma a primeres hores de la tarda. Avançada la tarda hi haurà vent fluix de direcció variable. A la nit hi haurà vent de tramuntana a 12/18 nusos., mar endins bufarà a 30/34 nusos.\nL'estat de la mar es mantindrà amb marejol arran de costa i maror o forta maror mar endins, durant la nit/matinada de dimarts a dimecres. Al matí hi haurà la mateixa situació, amb mar de fons de nord. A la tarda i a la nit el mar s'anirà alterant fins quedar marejol arran de costa i forta maror mar endins.


Salice 708 DACRXFD Blanc comprar i ofertes a Trekkinn\nSalice - Proteccions - Màscares de tempesta\nInterval de protecció: Fotocromàtiques 1-2\nDescripció Salice 708 DACRXFD\nUn model juvenil actiu, però amb línies minimalistes per als petits.\nLa lent cilíndrica amb major protecció contra els raigs Uv.\nAmb Salice 708 DACRXFD podràs disfrutar del teu esport favorit sense complicacions. Si t’agrada la marca Salice i tots els seus productes de muntanya, visita la secció de Proteccions on hi trobaràs tot el que necessitis. Fes la compra avui mateix i rep-la en pocs dies! El nostre principal objectiu a trekkinn és oferir-te el material de la millor qualitat i portar-te’l directament a casa sense que t’hagis de preocupar de res més!\nCaracterístiques Salice 708 DACRXFD\nTecnologias Salice 708 DACRXFD\nSostenibilitat Salice 708 DACRXFD\nCRX Polarflex Brown Photochromic/CAT2-3\nSalice 905 DARWFO White-Black Rw Black/CAT3\n$ 90.87 $64.99\n$ 62.21 $44.49\nCRX Luminal Photochromic/CAT1-2\n$ 47.24 $38.99\n$ 86.3 $70.99\nCRX Polarflex Amber Photochromic/CAT2-3


Talls de carrers i desviament del transport públic per reparació d'una conducció d'aigua a la Plaça Olimp: Ajuntament de Santa Coloma de Gramenet\nTalls de carrers i desviament del transport públic per reparació d'una conducció d'aigua a la Plaça Olimp\n25/02/2016 D4 Transport Mobilitat Obres Tall trànsit\nA causa d'una fuita important d’aigua a la canonada de transport que passa per l’Av. Francesc Macià es talla el trànsit i es desvia el servei de bus. Les obres s'allargaran fins el 4 de març.\nEls serveis tècnics de l’Ajuntament de Santa Coloma han detectat una fuita important d’aigua a la canonada de transport que passa per l’Av. Francesc Macià tot just davant de la cruïlla amb C/Major (zona de la Plaça Olimp). Es tracta d’una avaria importat i s’ha de reparar de manera urgent, tant per la pèrdua i malbaratament del cabal d’aigua que es perd i es filtra a la xarxa de clavegueram, com per l’afectació (erosió i descalçament) que aquest corrent d’aigua està provocant a la base del ferm i el risc d’enfonsament del paviment i la calçada.\nPer dur a terme aquesta actuació, és necessari, des de dimarts, 23 de febrer, tallar dos carrils de circulació a l’Av Francesc Macià a l’alçada de la cruïlla del C/Major. S’ha proposat mantenir el sentit de circulació tant del trànsit de vehicles a motor (inclòs els busos) per l’Av Francesc Macià en sentit Av Pallaresa.\nPel que fa al sentit de circulació en sentit Pg Llorenç Serra (a l’Av Francesc Macià), només estarà permès als trams següents:\nentre C/Santa Anna i Pg Llorenç Serra estarà obert a la circulació per a tots els vehicles a motor\nentre Av Pallaresa i C/Mare de Déu dels Àngels per als veïns, accés a pàrquings, accés a la zona de Càrrega i Descàrrega que hi ha en aquest tram de carrer i línia B15 de bus urbà\nTambé es tallarà al trànsit (excepte veïns i pàrquings) el tram del C/Major entre C/d’en Baró i Av Francesc Macià.\nRespecte del transport públic, pel que fa a les línies que circulen per Av Francesc Macià al tram entre Av Pallaresa i Pg Llorenç Serra en sentit Sant Adrià de Besós, totes les línies de bus excepte la B15 (que mantindrà el seu trajecte per C/Mare de Déu dels Àngels) es desviaran per Av Pallaresa (sentit cap al Riu Besós), Av Salzereda (sentit Sant Adrià de Besós) i Pg Llorenç Serra (sentit Plaça de la Vila). En aquest sentit de circulació dels autobusos (sentit Sant Adrià de Besós) s’anul•laran les parades de bus situades al Parc Europa (codi parada 106051) i la situada a la Plaça Olimp (codi parada 100547) per a totes les línies que hi tenen parada excepte per a la línia B15.\nS’habilitarà una parada de Bus provisional (mentre duri el desviament de les línies de bus per aquesta actuació) el més a prop possible del pas de vianants de la cruïlla entre Av Pallaresa i C/Víctor Hugo.\nEn aquesta parada provisional tindran parada les línies desviades del seu trajecte habitual (B30, B27, B14, N6, B80 i B18). A banda, a la parada de bus situada al Pg Llorenç Serra (sentit Plaça de la Vila) entre Pg Salzereda i C/Sant Joaquim (codi de parada 001336), a més de les línies que hi tenen parada (42, B19, N9, B15) s’habilitarà una parada provisional per a aquestes línies que venen desviades (B30, B27, N6, B80 i B18).\nL’obra s’iniciarà dimarts 23 a primera hora (8 del matí). Es preveu una durada de l’actuació aproximada fins el proper 4 de març.


IKEBANA: SHIN-SO-KA AQUÀTIC\nEstem a la primavera, a finals d'abril, i les pluges no ens abandonen. Les Falles han sigut plogudes, Setmana Santa ploguda, i hui, segon dia de Pasqua, continuen les pluges. L'ambient està molt, molt humit, tant que l'aroma de la primavera no es deixa sentir en la mateixa intensitat que quan l'ambient està una miqueta més sec. En els dies de sol es nota per tota la ciutat un aroma a tarongina tan intens que arriba inclús a ser violent, com una sacsada als sentits. Estem en l'època de màxima esplendor de la floració del taronger, i esperem que dure una miqueta més que altres anys per les pluges, ja que estes ralentitza la floració.\nEn homenatge a esta època hem realitzat un shin-so-ka aquàtic, amb elements propis dels aiguamolls. Ens ve a evocar la imatge d'una ribera de qualsevol llac, riu o inclús de la nostra Albufera, amb alguns elements que la caracteritzen: els juncs dreçats, alguns pronunciats, altres partits; l'herba just en la vora de l'aigua, amb les gramínies daurant-se al sol junt amb els lliris d'aigua...\nUN SHIN-SO-KA AQUÀTIC\nCola de cavall (para SHIN, HIKAE y UCHI-DO-NAGASI)\nJunc (SOE de SHIN, un complement)\nAvena silvestre (GYO)\nCala o lliri d'aigua (DO)\nCrisantem (SOE de DO, un complement)\nPublicat per Samurai a 5:14\nFrancesc Andreu 5 de maig de 2011 a les 1:57\nHola Samurai, jo com tú, també vaig a les clesses de IKEBANA amb Júlia, però els dimecres per la vesprada...\nTambé tinc un blog, no exclusivament de IKEBANA, però amb entrades referents al tema.\nT'adjunte l'enllaç, amb el filtre on s'ubiquen, entre d'altres, les referències a les classes.\nSamurai 7 de maig de 2011 a les 8:26\nHola Paco, m'alegra saber que, a poc a poc, som més els interessats pel l'ikebana, i tot gràcies a l'Escola de Jardineria per l'interés i la bona voluntat que hi posen, però fonamentalment també pels coneixements que ens transment la profe Júlia que, any rere any, no deixa de sorprendre'ns amb el seu talent digne d'admiració. Espere que vosaltres també gaudiu tant com nosaltres.\nAh! Gràcies per compartir el teu blog amb tots nosaltres.


El Govern reconeix que la repetició electoral està perjudicant l'ocupació - CATzona\nEl Govern reconeix que la repetició electoral està perjudicant l’ocupació\nLes dades docupació i atur publicades aquest mes de novembre passat podrien haver sigut millors si no shaguessin repetit eleccions. Així ho ha reconegut aquest dimarts la secretària dEstat dOcupació, Yolanda Valdeolivas; en la roda de premsa de valoració de les dades docupació. Unes xifres que han constatat la destrucció més gran de llocs de treball en un novembre des del 2013. Un Govern en funcions que es prolonga lamentablement més mesos dels que tots haguéssim desitjat també afecta el mercat de treball, ha declarat Valdeolivas. La secretària dEstat ha insistit, no obstant, que les dades docupació, en termes globals continuen sent positives.


Oberta la convocatòria del Pla Renova't de Finestres - Consell Comarcal Ripollès\nOberta la convocatòria del Pla Renova’t de Finestres\nPortada » Notícies » Noticies » Oberta la convocatòria del Pla Renova’t de Finestres\nPublicat el 22 de febrer de 2012 per ccripolles\nL’Oficina Local d’Habitatge del Ripollès informa que està oberta la convocatòria per a l’any 2012 del Pla Renova’t de Finestres a Catalunya, de l'Institut Català d'Energia (ICAEN). Es tracta d'ajuts destinats a la substitució de finestres i altres obertures per d'altres més eficients. L'ajut també s'aplica a la incorporació o substitució de sistemes de protecció solar de la mateixa obertura.\nEl Pla Renova't de finestres i tancaments té l'objectiu d'impulsar la substitució dels tancaments exteriors per tal de millorar l'eficiència energètica de les llars catalanes i reduir el consum d'energia.\nEl termini per presentar sol·licituds és del 15 de febrer de 2012 al 30 d’abril de 2012 o fins l’exhauriment del pressupost disponible.\nMés informació a la convocatòria publicada al DOGC 6035 de 30 de desembre de 2011, resolució EMO/2981/2011, de 22 de desembre de 2011 i al web de l'ICAEN.


La millor manera de plegar una dessuadora amb caputxa - disseny modernLlegir Més\nPrincipal disseny modern La millor manera de plegar una dessuadora amb caputxa\nLa millor manera de plegar una dessuadora amb caputxa\nActualitzat el 04/11/19\nSi ets un gran col·leccionista de dessuadores amb caputxa (també coneguts amb dessuadores), saps el frustrant que pot ser que estiguin organitzades. Són una mica malmesos i no s’ajusten tan fàcilment als calaixos. Però penjar-los tampoc no permet estalviar espai. Aleshores, què cal fer de caputxa amb caputxa ">\nResulta que hi ha una manera senzilla però efectiva de plegar les dessuadores amb caputxa perquè es quedin ordenades i ordenades dins d’un calaix o dins d’una maleta. Mireu el vídeo següent per conèixer el nostre mètode de plegament especialitzat en Spruce que us ajudarà a organitzar les caputxes, a estalviar-vos espai i, possiblement, a bufar-vos.\nMireu ara: La manera d’estalviar espai amb plegable amb caputxa\nAquesta tècnica de plegament és bastant senzilla i es pot realitzar a qualsevol superfície, però tenim alguns indicadors que hem descobert tot perfeccionant el mètode:\nDoblegueu la dessuadora amb caputxa a una superfície dura i plana: una superfície dura i plana facilita el procés de plegar de forma més ràpida i senzilla i genera resultats més òptims.\nEls plecs deliberats són crítics: parlem de plecs, assegureu-vos que cada plec sigui el més deliberat possible.\nApliqueu el material a mesura que aneu: aplaneu cada secció de la dessuadora amb el sud de la carretera per evitar encanalls no desitjats.\nPlanxa o elimina les arrugues abans de plegar: Per assegurar-se que la vostra dessuadora amb caputxa no sembli un embolic arrugat quan s’allibera del seu bonic capollet de la caputxa, tenint en compte que calçades o vaporeu la roba prèviament.\nTireu la dessuadora a la panxa de manera que es vegi la part posterior de la pell i esteneu la tela a la superfície d'una taula.\nDoblegueu un braç per sobre i, després, agafeu uns polzades de màniga cap avall cap a la part inferior de la caputxa de manera que el material s’encaixi perfectament dins del braç lateral de la caputxa.\nDoblegueu l’altre braç de manera idèntica, assegureu-vos de netejar els plecs mentre aneu.\nDoblegueu un cantó exterior de la dessuadora cap a cap al centre.\nRepetiu amb la vora exterior oposada de manera que cada costat es trobi al mig.\nDoblegueu el "cos" de la dessuadora a la meitat cap a la part superior de la caputxa i, després, doblegueu-la una altra vegada sobre la caputxa.\nTireu la caputxa (que està asseguda al cos de la dessuadora) a l’entorn del cos i poseu-la perfectament al cos, assegurant-la de suavitzar-la mentre la poseu.\nAprofiteu la corda i lligueu un llaç.\nI allà el teniu! Una dessuadora amb caputxa perfectament plegada.\nEns agrada especialment aquest mètode quan viatgem (en autobús, avió, tren o cotxe), ja que estalvies espai al quedar-lo dins d’un portàtil i es dobla com a coixí perfectament portàtil.\nLa manera definitiva de martellar amb seguretat una ungla\nArticle AnteriorPerfil de planta d'Angelonia\nArticle SegüentQuè és una ximeneia i com s’utilitza?\nLa guia definitiva Introducció Darrere les càmeres Coneix l’equip Comparteix la teva cosa! Els lectors comparteixen la seva "Cosa" Episodis Veure tots els episodis Traieu els adhesius raspats Carbasses de pintura calcària Disfresses fàcils de bricolatge Snacks Saludables Saludables Com plegar una dessuadora amb caputxa Mai no pateixis els dits Neteja de condiments Eliminació de dipòsits de catifes La millor manera de plegar una dessuadora amb caputxa De Sami Allen Actualitzat el 04/11/19 Si ets un gran col·leccionista de dessuadores amb caputxa (també coneguts amb dessuadores), saps e © Copyright 2019


Manresa i el terror sexual - Diacrític\nAmb la condemna per abusos sexuals a cinc dels sis homes que van violar una menor inconscient fa tres anys a la capital del Bages, Manresa ha esdevingut un dels escenaris de la geografia catalana i espanyola on més clarament han operat els mecanismes mediàtics, polítics i jurídics del que Nerea Barjola anomena 'terror sexual'. O, el que és el mateix, l'habilitació dels delictes sexuals que els homes perpetuen contra les dones, així com la seva justificació i condonació.\nDies després que el judici comencés, al juliol passat, quatre manresans van violar una noia de disset anys. Com bé van denunciar les associacions feministes de la ciutat, tant aquesta agressió com el judici a la violació múltiple del 2016 van ser tractades als mitjans locals amb notícies que culpabilitzaven les supervivents. Estirant el fil de Barjola, la cobertura mediàtica situava la responsabilitat del delicte no en els qui el van cometre, sinó en qui el va rebre: allò greu no era l'agressió, sinó el fet que una noia fos en aquell lloc a aquella hora i amb aquells homes. Les notícies, doncs, suposaven un avís per a la resta de dones; sobre com no s'havien de comportar i sobre què els passaria si denunciaven una agressió sexual.\nCom a resposta a la segona agressió, l'Ajuntament de la ciutat va anunciar un pla de rehabilitació del barri de les Escodines, lloc on van ocórrer els fets. Tal com vaig escriure llavors a 'El Periódico', amb la mesura el consistori llançava el missatge que la violència sexual és un fet esporàdic circumscrit a una zona concreta. Un problema, doncs, que se solucionaria un cop s'hagués rehabilitat el barri. Dins el marc del terror sexual, la casa ocupada de les Escodines on va succeir la violació múltiple va esdevenir el que Barjola anomena 'terra de ningú', un indret que habilita el relat que la violència sexual que hi ocorre és fruit de la manca de normes socials que, a la resta d'espais, se suposa que protegeixen les dones de les agressions dels homes.\nL'autora destaca que la terra de ningú és precisament la que permet la naturalització de la violència sexual a la resta d'espais públics i privats. Mentre s'assenyala la casa ocupada del barri de les Escodines com a focus excepcional de la violència sexual, ens oblidem que a Catalunya es denuncia una violació cada cinc hores i mitja, que tan sols en un de cada deu casos hi ha més d'un agressor implicat i que la majoria de violacions passen en l'àmbit privat i són comeses per coneguts de la supervivent.\nLa sentència de l'Audiència de Barcelona feta pública divendres passat ha exposat una altre àmbit sobre la qual se sosté el terror sexual: el jurídic. Amb la condemna per abús i no per violació, els jutges no han tingut en compte que la violència sexual neix del sistema de relacions socials que estipulen que un cos d'una nena o una dona és un bé de consum públic masculí i que, per tant, mantenir relacions sexuals sense el seu desig o el consentiment lliure és un fet violent en sí mateix.\nLa sentència reconeix les greus seqüeles patides per la violació, que considera extremadament intensa i denigrant per a una nena en situació de desemparament. Tanmateix, la situació de desemparament de la menor, que estava inconscient, fa que la pena sigui més baixa, en ser considerada un abús i no una violació perquè als agressors no els va caldre la violència i la intimidació. Així doncs, la vulnerabilitat de la supervivent no ha suposat un agreujant del delicte comès, sinó un atenuant.\nLa ceguesa davant les relacions de poder violentes que operen en les agressions sexuals, siguin de la mena que siguin, és encara més punyent en la valoració que els jutges fan dels actes d'un setè home acusat de masturbar-se mentre presenciava la violació. La sala l'absol de l'acusació d'omissió de socors perquè no podria haver fet res efectiu per evitar els delictes comesos per una pluralitat d'homes i en un descampat allunyat de zones habitades on poder trobar auxili. Amb aquesta conclusió, els jutges demostren no entendre que la visió del cos femení com un cos públic rau tant en l'acte de masturbar-se davant una dona inconscient violada repetidament com en l'acció de violar-la. Poden ser graus d'agressió diferents, però són complementaris.\nA més a més, amb la justificació dels actes de l'agressor masturbador la justícia aplica una doble vara de mesurar en funció de si la persona és home o dona. La llei demana que les víctimes es defensin amb ungles i dents contra els agressors sexuals perquè es reconegui jurídicament que estan sent violades, encara que, com en el cas de Diana Quer, això els costi la vida. En canvi, els jutges entenen perfectament que la situació d'aïllament i d'inferioritat numèrica del masturbador era prou intimidant com perquè no només decidís no ajudar la víctima, sinó que es masturbés.\nLa decisió dels jutges reflecteix la creença social que l'espai públic és un lloc de conquesta, exploració i gaudi per als homes, mentre que per a les dones és un indret perillós en el qual elles són responsables de la seva protecció. Això fa que arguments com "va perdre el control, estava en situació de desemparament" serveixin per justificar tant les males conductes d'ells com les agressions que pateixen elles.\nPer tot això, la sentència llança el missatge que, si un home vol violar una dona, o una nena, és millor que la deixi inconscient abans, i serveix d'advertiment per a nenes, joves i dones, igual que algunes notícies de la premsa. Tal com conclou la meva mare: "Ha estat un judici sobre què fa una nena de catorze anys beguda a una festa".


El tapís d'avui, dia 7 de juny\nEl tapís d’avui, dia 7 de juny\n07/06/2019 - 18:59h\nMaria Vendrell Molist\nBarcelona, 7 de juny de l’any 1926. Dins les decadents parets de la redacció penetren els primers rajos de sol estiuencs. En Tomàs dormia d’amagat darrere d’un pila de papers mal posats. Se’ls havia de llegir tots per l’especial del divendres. Però, somiava amb la platja de la Barceloneta. «Tomàs! Renoi, afanya’t! Et vull a les Corts, hi ha hagut un accident, vés-hi.\nJa ho diuen, que el juny molt de sol i molta son!», va dir-li a crits el redactor. Mig espantat pels xicles, va fer via desorientat fins a la intersecció del carrer Bailèn i Girona. Uns quants observaven la desgràcia: un atropellament pel tramvia. El cadàver restava a terra, i un guàrdia civil amb els braços donava ordres a un conductor de portar-lo a l’hospital. «Qui és?», anava preguntant el Tomàs als testimonis. Ningú el coneixia. Va seguir el conductor fins la Casa de Socors, i d’allí fins l’hospital de Santa Creu. En entrar, les infermeres l’esquivaven. No en volien allà de periodistes. El conductor deia que no li havia vist mai la cara. Que no calia donar-li més voltes.\nLa intersecció del carrer Bailèn i Girona\nL’home de l’accident del tramvia tenia costelles trencades, i estava ferit de dins. Va marxar entre renecs. Preocupat, i dubtós sobre si havia d’abandonar la crònica, en Tomàs caminava passadís amunt, passadís avall. Tot d’una, van irrompre a corre-cuita un mossèn i un home de bon vestir. Parlaven amb les infermeres. Van fer venir el doctor. El Tomàs els seguia. Deien que el coneixien, que era amic o parent seu. «Si portava Evangelis, és l’Antoni!» feia el mossèn atrapant els passos de la infermera. Davant l’habitació, en Tomàs no va gosar entrar.\nPerò, va sentir de sobres que el moribund era l’arquitecte Antoni Gaudí. El de la Casa Milà, el del parc Güell, el dels fanals de la Plaça del Rei, el de la catedral de Mallorca… Gaudí en persona! L’home més virtuós de la ciutat, el de la Sagrada Família, estirat allí, irrecognoscible als ulls de tots. El sol del migdia havia marxat. Un tro va marcar el silenci. Plovia. I ja ho diuen, que aigua de juny primerenca, molts mals arrenca.\nLa salut mental, relegada a un segon lloc\nMaite Colomer | 16/10/2020 - 10:10h


Avis legal - Ajuntament Font d'en Carròs\nA través del present, l’Ajuntament informa de les Condicions i Termes Generals que regulen l’accés, navegació i ús del Portal de Participació de l’Ajuntament de La Font d’en Carròs. En particular, informa i regula l’accés i ús dels següents llocs web:\nFinalitat del Portal de la Participació\nAquest Portal té per objecte posar a disposició dels veïns i les veïnes tota mena de serveis i informacions relacionades amb la participació ciutadana.\nUsuari o usuària\nPer l’accés, navegació pel Portal d’Internet de l’Ajuntament de La Font d’en Carròs i/o per la utilització dels serveis inclosos en aquest, Vosté adquireix la condició d’Usuari, sense reserves de cap classe, a totes i cadascuna de les presents Condicions i Termes Generals d’Ús i de les Condicions Particulars, que en el seu cas regisquen la prestació dels serveis que es disposaren en el lloc web, sense perjudici de l’atenció i compliment per part de l’Usuari de les condicions fixades i previstes pels llocs web hipervinculats des del Portal, de les quals no respon l’Ajuntament de La Font d’en Carròs.\nL’Ajuntament de La Font d’en Carròs podrà, en tot moment i sense previ avís, modificar les Condicions i Termes Generals d’Ús, així com les Condicions Particulars, que s’establiren.\nEn tot cas, l’Usuari es compromet a fer un ús adequat dels continguts i serveis que l’Ajuntament de La Font d’en Carròs ofereix a través del Portal i, amb caràcter enunciatiu, però no limitatiu:\nAccés al Portal de la Participació\nL’usuari o usuària accedirà al Portal i farà ús del contingut del mateix conforme a la legalitat vigent en el moment. L’usuari o usuària no podrà utilitzar el present web amb cap finalitat o propòsit que siga ilegal o estiga prohibit per les presents condicions d’ús.\nEn concret, l’usuari o usuària no podrà accedir al Portal de manera que danye, deteriore, inutilitze o sobrecarregue els serveis i/o la informació oferta; tampoc podrà interferir l’ús d’aquests serveis i/o la informació per tercers, ni per intrusió o per qualsevol altre mitjà no autoritzat.\nL’Ajuntament de La Font d’en Carròs es reserva el dret a suspendre temporalment l’accés al Portal de la Participació, sense avís previ, de forma discrecional i temporal.\nL’accés al Portal i l’ús dels serveis que des d’aquest s’ofereixen tenen caràcter gratuït.\nL’usuari o usuària déu llegir aquestes condiciones d’ús, així com també totes aquelles que per cada servei concret ofert des del Portal de la Participació es determinen. Igualment déu llegir l’Avís Legal i la Política de Privacitat i Protecció de Dades. Qualsevol dubte o consulta en relació a las mateixes pot ser adreçada a participaciolafontdencarros@gmail.com.\nL’accés o ús dels serveis oferts des del Portal de la Participació implica la acceptació sense reserves de tots els termes referits d’accés al Portal i ús dels serveis, Avís Legal i Política de Privacitat i Protecció de Dades.\nL’Ajuntament de La Font d’en Carròs procura que aquesta informació siga exacta i precisa, i procedeix a la seua actualització amb la màxima celeritat possible, tractant d’evitar errors i corregint-los tan prompte com els detecta. No obstant això, l’Ajuntament de La Font d’en Carròs no pot garantir la inexistència d’errors ni que el contingut de la informació es trobe permanentment actualitzat.\nLa informació continguda en el Portal pot ser modificada i actualitzada per l’Ajuntament de La Font d’en Carròs, sense necessitat d’avís previ, tant quant al seu contingut com al seu disseny i presentació.\nL’Ajuntament de La Font d’en Carròs no es fa responsable dels danys i perjudicis que es pogueren derivar de, amb caràcter merament enunciatiu i no limitatiu:\n(i) Inferències, omissions, interrupcions, virus informàtics, avaries i/o desconnexions en el funcionament operatiu d’aquest sistema electrònic o en els aparells i equips informàtics dels Usuaris, motivades per causes alienes a l’Ajuntament de La Font d’en Carròs, que impedisquen o retarden la prestació dels serveis o la navegació pel Sistema.\n(iii) Que puguen ser causats per terceres persones mitjançant intromissions il·legítimes fora del control i que no siguen atribuïbles a l’Ajuntament de La Font d’en Carròs.\n(iv) De la impossibilitat de donar el servei o permetre l’accés per causes no imputables a l’Ajuntament de La Font d’en Carròs, degudes a l’Usuari, a tercers, o a supòsits de força major.\nEl codi font, els dissenys gràfics, les imatges, les fotografies, els sons, les animacions, el programari, els textos, els noms de domini, les marques, així com la informació i els continguts recollits al llarg de tot el Portal estan protegits per la legislació espanyola, a favor de l’Ajuntament de La Font d’en Carròs.\nEl seu ús, reproducció, distribució, comunicació pública, transformació o qualsevol altra activitat similar o anàloga, queda totalment prohibida llevat que medie autorització expressa de l’Ajuntament de La Font d’en Carròs\nLa llicència d’ús de qualsevol contingut d’aquesta seu, atorgada a l’Usuari, es limita a la descàrrega d’aquest contingut i l’ús privat d’aquest. De conformitat amb l’article 8 de la Llei 37/2007, de 16 de novembre, sobre reutilització de la informació del sector públic, la reutilització de la informació de les Administracions i dels organismes del sector públic estarà sotmesa, entre altres, a les següents condicions generals: (a) Que el contingut de la informació no siga alterat.(b) Que no es desnaturalitze el sentit de la informació (c) Que se cite la font i (d) Que s’esmente la data de l’última actualització.\nL’Ajuntament de La Font d’en Carròs es reserva la facultat de modificar les condicions d’ús per a la participació en el Portal.


La televisió pública col·labora amb la UAB i estrena avui la ficció d'humor\n2 min. Barcelona 18/02/2019 19:07\n651x366 Els productors de 'Patates rosses' durant la filmació Els productors de 'Patates rosses' durant la filmació\nTV3 presenta avui la websèrie ' Patates rosses', una ficció d’humor absurd amb un aire gamberro. Pensada per a un públic jove, està protagonitzada per Marta Bessa, Albert Green, Toni Guillemat, Ionai Ramírez, Àngel Roset i Montse Ribadellas. A més, compta amb la col·laboració de noms coneguts de l’escena catalana com ara Bruno Oro, Manel Piñero, el guionista Manel Lucas o el 'youtuber' Pol Gisé.\nA més de fer riure l’espectador, la ficció vol explicar com és per dins la realitat d’una productora en vies d’obertura i com un conjunt de treballadors joves busquen obrir-se pas en el món de l’audiovisual català.\nLa websèrie ha estat gravada en gran part amb un mòbil. De fet, està pensada perquè funcioni en aquest dispositiu. Així, els episodis tindran una durada curta, d’entre 6 i 10 minuts. N’hi haurà un total de 8 i seran difosos de manera simultània a la web de TV3, al YouTube i als canals que es crearan a Instagram i Twitter.\n'Patates rosses' sorgeix d’una col·laboració entre TV3 i la UAB, i està dirigida per David Villarreal i Joan Saranova, guanyadors de la beca Comunica per al foment i la innovació audiovisual l’any 2016 amb aquest projecte, que va ser el seu treball de final de grau a la universitat.


Valors | Club Bàsquet CIDE\nA continuació, us presentam el decàleg de valors que caracteritzen el nostre club i que defineixen el nostre perfil com a club esportiu.\n1. Responsabilitat: Formar part del club implica la responsabilitat de cada jugador a l'hora d'assistir, participar i arribar a l'hora acordada als entrenaments i partits.\n2. Compromís: L'esport necessita d'un compromís personal donant el 100% de les capacitats a cada entrenament i partit.\n3. Disciplina: Per poder establir a un bon clima de convivència dins el club resulta necessari que els jugadors segueixin les indicacions que el cos tècnic els proporcioni en cada moment.\n4. Solidaritat: El bàsquet és un esport d'equip i requereix d'una actitud solidària tant entre companys com entre rivals.\n5. Respecte: És un dels valors puntals del nostre club, resulta imprescindible que ens respectem dins aquest esport tant a companys, cos tècnic, rivals, àrbits, aficionats,... Abans de tot som persones i mereixen respecte.\n6. Ètica: Les sancions federatives arribades pel comité de disciplina seran assumides pel seu infractor ja sigui jugador, entrenador, delegat o familiar. És imprescindible que respectem l'ètica de l'esport i assumir la responsabilitat dels nostres actes.\n7. Autoestima: És un dels àmbits de la persona més decisius i fonamentals pel benestar emocional i físic. Des del club fomentem l'autoestima dels jugadors aconseguint que creguin en ells mateixos i en les seves possibilitats.\n8. Constància: La dedicació constant al bàsquet és el pilar fonamental del nostre projecte com a club ja que ens fa crèixer i seguir avançant.\n9. Fidelitat: El club es caracteritza per ser fidel amb tots els membres que el composen, indepentment dels resultats, si els membres cuiden al club, el club també els cuidarà a ells.\n10. Superació: L'afan de superació i millora constants són el camí de l'èxit, el jugador que s'entregui a tots els entrenaments serà capaç de superar-se a ell mateix i seguir creixent.\nClub Bàsquet CIDE\nPavelló Maria Almendro Pons\nCarrer l'Arner, 3.\n+34 722 57 75 71


Hisenda reclama les donacions de les escoles concertades -Lladó-\nHisenda reclama les donacions de les escoles concertades\nEts aquí: Inici / Blog / L'advocat Informa / Hisenda reclama les donacions de les escoles concertades\nL’Agència Tributària entén que les donacions realitzades per alguns pares en les seves declaracions de la renda, pels pagaments mensuals de l’escolarització dels seus fills en col·legis concertats, són una contraprestació i no un donatiu en aquests pagaments.\nEn la majoria dels casos, aquestes anomenades donacions estan dirigides a una fundació creada per l’escola, però són en realitat, una quota mensual. La legislació vigent afirma que això és una contraprestació de serveis i, per tant, no és deduïble. La majoria de les famílies ho consignen bé en la declaració de la renda. Però n’hi ha algunes que no. En aquests casos, l’Agència Tributària, des de fa anys, revisa les dades i exigeix una declaració complementària perquè es torni aquesta deducció a les arques públiques.\nPuc deduir-me una donació del col·legi?\nEl Ministeri d’Hisenda ha aclarit que els donatius que les famílies realitzen a les fundacions dels col·legis concertats continuaran sent deduïbles en l’IRPF sempre que complexin els requisits legals, és a dir, si constitueixen una donació sense contraprestació. Per a poder ser considerats donatius i poder desgravar, aquests pagaments han de ser voluntaris i no han de servir per a finançar una activitat ordinària del col·legi concertat que repercuteixi en l’alumne. No es tracta de donatius sense contraprestació i, per tant, no es poden desgravar.\nCom es pot solucionar la situació amb Hisenda?\nLa regularització es produeix quan l’Agència Tributària detecta una contraprestació per aquest pagament. És a dir, quan el suposat donatiu no té caràcter voluntari i finança una activitat ordinària del col·legi que repercuteix en l’alumne.\nTambé quan el contribuent de forma voluntària detecta la irregularitat en la seva declaració i decideix regularitzar-ho. Per aquests cas, s’aconsella contactar amb el seu assessor per seguir els passos amb l’Agència Tributària i resoldre-ho el més aviat possible.\nPer qualsevol dubte l’equip d’assessors de Lladó Grup Consultor queda a la seva disposició.\nPot augmentar el sou sense cost per a l’empresa A Espai 114, iniciem nous cursos 100% subvencionats


Pesca archivos - Reial Club Nàutic de Tarragona\nArxius de Categoria: Pesca\nInterclubs de Pesca Costa Daurada\nPublicat a 16 d'octubre de 2021 per Dídac Bru\nEl cap de setmana del 9 i 10 d’octubre va celebrar-se l’interclubs COSTA DORADA de pesca al currican. L’embarcació HOBBY de Tarragona va imposar-se amb captures d’un pes total de 13500 g repartits en 4 peces. A l’entrega de premis i el dinar posterior van assistir els 58 participants de la competició\nPublicat a 8 d'abril de 2021 per Dídac Bru\nEl Reial Club Nàutic de Tarragona ha preparat la Sortida de Pesca de Primavera, una activitat que es realitzarà el pròxim 25 d’abril. El punt de trobada serà a les 8.00 al bar Brisa del Port Esportiu i la sortida a les 8.30. Per a respectar el medi marí, les captures de menys de 100 […]\nCaptura espectacular en la 8ena Currican de costa del RCNT\nPublicat a 17 de juny de 2019 per Dídac Bru\nL’embarcació Jamty ha estat la claríssima guanyador de la 8ena Currican de costa, amb la captura d’un espet (o palometón) de 1,19 m per 68 de diàmetre. Es tracta d’un peix de cos allargat i una mica aplanat lateralment, que pot arribar a tenir unes dimensions considerables de fins a 1,65 m. S’alimenta de peixos, […]\nAltres activitats, Pesca\nDos membres del RCNT participen en la competició de pesca “no kill” més gran d’Europa\nPublicat a 28 de maig de 2019 28 de maig de 2019 per Dídac Bru\nEl responsable de la Secció de Pesca del Club Nàutic de Tarragona, Juan Antonio Ortuño i el montblanquí, també del Nàutic, Jorge Luque Fernández, han participat recentment en la més important competició de pesca en el mar “no kill” que se celebra a escala europea, una modalitat que es caracteritza per la captura, pesatge, mesura […]\nPublicat a Altres activitats, Pesca


CERVESA EN CATALÀ: Fermentació - Un experiment especialment instructiu\nFermentació - Un experiment especialment instructiu\nUn experiment especialment instructiu.\nHe tingut molta sort i m'agradaria compartir-la amb els afeccionats que seguiu aquest bloc.\nUn amic meu, brouater professional, ha fet un experiment molt interessant i m'ha ofert la possibilitat de repetir-lo en certa forma.\nUs ho explico:\nAquest elaborador ha estat treballant sobre una nova recepta. Un treball de recerca al qual he assistit de lluny (visc realment molt lluny de tot!) que ha durat bastant de temps. Es tractava de generar una nova recepta amb uns ingredients particulars que no crec que estigui autoritzat a descriure i, al final es tractava de trobar el ferment o llevat més adequat per posar en evidència una característica precisa de l'esmentada nova recepta.\nLes proves doncs, han consistit en preparar un most molt ben calculat, pensat i rumiat i de fermentar-lo amb diversos ferments. En aquest cas, s'han fet quatre fermentacions diferents. En altres termes, s'han utilitzat quatre varietats diferents de ferment en quatre lots diferents del mateix most. En altres termes altre cop, s'han fet quatre cerveses amb exactament el mateix most.\nEs tracta d'un experiment o d'unes proves molt interessants per a l'elaborador, però per als degustadors, avaluadors i demés fauna crítica de cervesa, és una ocasió immillorable d'apreciar degudament fins a quin punt, el treball dut a terme pels llevats durant la fermentació és fonamental, bàsic, decisiu, important, definitiu i absolutament concloent i indiscutible.\nUn pas previ en aquest experiment, seria el de tastar el most sense fermentar. Els que ens fem la cervesa a casa ja sabem de què va. Realment hi ha un abisme sensorial gegantesc entre el que es nota abans i després de la fermentació. Però quan fas una sola fermentació, no et dones compte de la influència que te la varietat de llevat que utilitzes sobre la cervesa acabada.\nNormalment, hi ha dos tipus de brouaters pel que fa al llevat: els que fan servir sempre el mateix llevat, i els que investiguen. Normalment, els segons solen llegir el que diuen els laboratoris productors de llevat. Tal llevat és més afruitat, tal altre fa més especiats, tal altre és més o menys floculent o més o menys atenuant. I és que realment, no es pot fer massa més: esculls el teu llevat entre els que t'ofereixen i/o els que pots trobar.\nPer tant, poder fer quatre fermentacions és prou excepcional i diria que inusual.\nSensorialment parlant, la cosa és molt i molt didàctica.És impressionant el que es pot aprendre tastant, una al costat de l'altra les quatre variacions sobre un mateix tema.\nEl procediment ha estat ben simple: ens hem ajuntat tres persones (la meva dona, la meva filla i jo) al voltant de quatre cerveses i les hem tastat a cegues, sense saber-ne res i descrivint-les amb precisió.\nUs faig un resum de cadascuna:\nExemplars 1 i 2, d'esquerra a dreta\nEl primer exemplar no ofereix gaire escuma. Com que l'he vist i tastat en un altre lloc i donava l'espuma que es volia, no em preocupo gaire. Altrament, la cervesa es decanta bastant cap al perfil del malt amb olors de caramel, de xocolata i algun toc de cafè. Existeix una nota cremada però és quasi inexistent.També s'ha d'apuntar un lleugera nota dolça i aspectes afruitats entre els que podem descriure cirera i pruna negra. Altrament, cal destacar una lleugera aroma d'avellana i un quasi res de fum.\nCal notar un punt mineral lleugerament salat.\nEl perfil del llúpol queda prou discret amb alguna olor herbosa. L'amargor és retinguda i apareix a la llarga.\nEl cos és entre mitjà i mig fort, l'efervescència justa i el conjunt és bastant persistent alhora que fàcilment bevible.\nTenim una cervesa amb un cos ben format, decantada cap al malt, amb tocs bastant torrats i un respectable caràcter de xocolata alhora que alguna fruita i potser un deix de diacetil. Fàcil de beure.\nVisualment és exactament igual que la primera tret que l'escuma és generosa, densa i persistent.\nD'entrada, es nota fortament un perfil de llúpol important en el que es pot distingir herba, carxofa, resina, tall de fulla d'heura així com aspectes florals de flor blanca. També apareix un deix de fusta i un no-res de diacetil.\nEn boca segueix dominant (tampoc és res aclaparador) el llúpol, amb olors de resina i de rosa, de fusta i potser, cercant bé, quelcom d'aranja. Trobem un aspecte dolç i un toc gens evident i intermitent de xocolata.\nEl cos és entre mitjà i mig fort (tingueu en compte que tasto les cerveses a quasi 16ºC), i el perfil aromàtic general és menys intens que en la primera.\nExisteix un toc cítric refrescant i apareix també quelcom de dissolvent.\nUna cervesa de mitjana intensitat, lleugerament decantada cap al perfil del llúpol amb aspectes d'herba i de resina i un caràcter de malt modest. Aromàticament, queda en general a la retirada mentre que de cos és un pèl més consistent que l'exemplar 1. Fàcil de beure.\nNo sé si ho faig bé, però al menys m'aplico.\nAltre cop, l'aspecte és el mateix. Potser l'escuma és una mica més tenyida de color carabassa.\nFort perfil de forneria amb caramels diversos, núvol de fira, i notes discretament dolces.\nEl llúpol queda quasi inexistent mentre que es pot trobar quelcom de xocolata.\nalgun afruitat apareix en forma, potser, de préssec. També es pot identificar en la llunyania alguna cosa de dissolvent.\nEn boca podem trobar olors de gra i de palla, sembla que en aquesta versió, les aportacions de malt clar dominen. El cos és entre mitjà i mig fort alhora que l'amargor apareix i ofereix un curiós aspecte lleugerament picant.\nBuscant amb una mica de bona voluntat, trobem alguna cosa de melmelada de maduixa i de cirera. També distingim un lleuger toc lletós (no volem dir "làctic" per evitar una incorrecta referència al Lactobacil·lus). Al final, es pot trobar un aspecte cítric agradablement refrescant.\nUna cervesa en la que dominen aspectes de gra i de palla. De cos estaria entre la primera i la segona (essent la primera la més forta). Els èsters són més presents amb núvol de fira, préssec, maduixa i cirera i les aportacions del llúpol es queden a la rerecambra. Fàcil de beure.\nL'escuma no és tant persistent. Aquesta cervesa és la més fresca. Presenta una llegeura nota de dolçor, olor de crosta de pa i quelcom d'herba fresca. Es noten també caramels i melasses i un punt de sofre.\nEn boca distingim elements com el pa, olor de pi i s'ha de dir que s'aprecia individualment l'alcohol, potser amb una nota de dissolvent.\nTambé presenta un perfil una mica més àcid o cítric que les altres cerveses i és menys persistent. L'amargor es manté en discreció i no ve acompanyada de cap aroma a més de la d'herba.\nGlobalment, les aromes d'aquesta cervesa es queden una mica "dins" de la cervesa, com si els costés més expressar-se.\nDe cos, diríem que és la que en te menys però no diríem que en te poc. Una mica menys.\nel perfil de xocolata al qual ja estem acostumats és més negre, més amarg i diríem que apareix un toc de diacetil.\nAquesta seria la versió menys expressiva de l'experiment. Tot i així, també és perfectament bevible, mitjanament persistent i amb un bon aspecte refrescant. S'assembla una mica a l'exemplar nº1.\nEl que destacaríem, és el fet que el ferment aplica la seva influència sobre tot el perfil. Podríem imaginar que, en teoría, el ferment s'ocupa d'absorbir sucres i transformar-los en gas carbònic i alcohol. Fins i tot, sabem que el ferment, en funció de les seves característiques particulars, pot aportar elements sensorials annexos com ara afruitats i especiats. També és fàcil imaginar que la carbonatació i l'efervescència no seran iguals segons la soca de llevat que farem servir. Però el que és especialment instructiu és apreciar la diferència que s'estableix, especialment entre els exemplars 1 i 2, pel que fa a l'expressió del llúpol. En teoria, el ferment no actua sobre els components del llúpol. Però a la vista de l'abisme que trobem entre aquests dos primers exemplars, hem de constatar que de la teoria a la pràctica hi ha una abisme: realment, l'exemplar nº2 presenta un perfil del llúpol molt més expressiu que el nº1. Apareixen olors d'herba, de planta grassa (o carxofa o fulla d'heura), resines i altres aspectes que no es fan palesos o molt menys evidents en els altres exemplars. I com que l'única diferència està en la fermentació, hem de deduir que és degut a aquest fenomen.\nPodem anar una mica més lluny i afegir que és ben possible que, de fet, el ferment no actuï realment sobre els compostos del llúpol (una assumpció per demostrar per altra banda), però podem avançar que també és ben possible que el ferment ens "prepara" una composició de la cervesa acabada que, en un cas afavoreix el perfil del malt, en un altre, posa en evidència el perfil del llúpol. I finalment, no seria massa aventurat adduir que el perfil de gra i palla del tercer exemplar sigui també promogut pel ferment usat.\nAl final doncs, voldria posar en evidència que el ferment, malgrat ésser un element bastant oblidat dels elaboradors, fins i tot bastant desconegut, realment no actua només sobre els sucres i quatre coses més. És l'ànima de la cervesa, és el que fa que la cervesa sigui cervesa.\nDes d'aquí no puc més que animar la gent a investigar molt més sobre els llevats, no tant per manipular-los sinó per conèixer-los millor i aliar-se amb ells per a elaborar cerveses cada cop més afinades, ben compostes i encertades.\nSeguint en la línia del degustador, insistiria sobre aquest aspecte que acabo de comentar perquè crec que comptat i debatut, al final, el que fa una cervesa "bona" o "dolenta" és en gran part la seva composició més o menys integrada o compensada. I crec, que al marge dels ingredients més o menys ben escollits i dels càlculs més o menys encertats, realment, qui fa la cervesa és el ferment, i qui la fa "integrada", és el ferment. I qui fa que una cervesa et faci la pell de gallina, no és el perfil de malt ni del llúpol, és la combinació que en fa el ferment.\nAlgú dirà que cal doncs controlar el ferment. Però jo respondria que és un plantejament errat: no es pot controlar el ferment. Només podem intentar generar al seu voltant les condicions apropiades per que faci, més o menys, el que esperem d'ell. No es tracta de controlar-lo sinó de fer-se'n amic.\nHagués estat especialment instructiu conèixer les soques particulars usades en cada exemplar i hagués estat bo desenvolupar un protocol molt més precís i sistemàtic. També hagués estat ja definitivament impressionant poder provar el most sense fermentar. D'aquesta manera, ens haguéssim adonat no només de la diferència entre exemplars deguda al ferment sinó que haguéssim pogut copsar i mesurar directament en boca i nas les aportacions que fan els llevats a la cervesa.\nRealment, com diu el mot alemany:\nel brouater prepara el most però el ferment FA la cervesa.\nEtiquetes de comentaris: Avaluació, Experiment, Ferment, Fermentació, Tast\nDavid Simón diumenge, 22 de juny, 2014\nEm sembla molt interessant i intructiu l'experement que comentes. De fet, Jo mateix he provat d'utilitzar diferents llevats en una mateixa recepta per tal de millorar-la i/o perfeccionar-la, però mai m'havia plantejat fer-ho a partir d'un mateix most. Crec que aquest és un fet força destacat i diferenciador, ja que d'aquesta manera el brouater pot "experimentar" sobre el perfil d'una cervesa a partir d'un únic most primari. Tots sabem que a l'hora d'elaborar cervesa artesanal, és molt difícil que una brouada sigui exactament igual que l'anterior, per tant crec que el post que ens comentes pot ser de gran ajuda per molts elaboradors.\nGràcies un cop més i salutacions\nUnknown dimarts, 24 de juny, 2014\nCom sempre, espectacular !!\nUnknown dijous, 26 de juny, 2014\nSempre compartint, gràcies


L’assignatura de les platges - L'Eco de Sitges\nLa darrera sessió de les jornades de participació ciutadana que, sota l’eslògan T’hi sumes? ha convocat l’Ajuntament, va estar dedicada, el passat dimarts, a les platges. Es tracta d’un assumpte de primer ordre, que marca, per una banda, el paisatge de la vila i, per una altra, el desenvolupament del sistema econòmic del qual en depén. En aquest sentit, no és estrany que la sessió atragués un nombrós grup de públic, atent als plantejaments exposats pels diferents experts i professionals.\nQue se’n parli de les platges i que s’habilitin sistemes de participació ciutadana per debatre-ho, és una bona notícia, que cal reconèixer degudament. Però, per contra, que ens trobem, després de tants anys, en el mateix punt il·lustra la incapacitat que el conjunt de les administracions –local, autonòmica i estatal– han exhibit al llarg dels anys per posar solució a un tema d’extraordinària importància com són les platges.\nLa jornada de dimarts va permetre conèixer diversos plantejaments sobre la problemàtica i els reptes a enfocar per trobar una sortida el suficientment equilibrada per tal que Sitges pugui continuar tenint platges amb els serveis necessaris i que, al mateix temps, no hagin de patir afectacions negatives en el medi.\nEn els darrers anys, l’actuació de la draga –que ha portat sorra d’altres punts del litoral, com la bocana del Port d’Aiguadolç– ha permès que Sitges continués tenint platges. Sense aquesta aportació algunes platges haurien desaparegut. I, per a una població que viu de l’activitat turística, les conseqüències de no tenir platges (o prou platja) són desastroses, no únicament per als concessionaris que hi viuen directament, sinó per al conjunt de l’economia i, per tant, del municipi. Però també està clar que el que havia de ser una solució puntual i transitòria com la draga no pot convertir-se en una operació permanent de cada temporada. Ja fa set anys que la draga actua cada estiu, amb els problemes ecològics que comporta. Per aquest motiu, resulta imprescindible trobar una solució que garanteixi la sorra, però que sigui respectuosa amb el medi. Fa 25 anys que Sitges espera aquesta solució i el que era necessari ara ja resulta imprescindible.


El bacteri d'Alemanya és una combinació desconeguda entre almenys dues variants - Diari de Girona\nEl bacteri d'Alemanya és una combinació desconeguda entre almenys dues variants\nLa Junta d'Andalusia considera que la "crisi dels cogombres" ha causat pèrdues de 75 milions d'euros\nberlín | efe/europa press/ddg 03.06.2011 | 02:00\nCientífics alemanys i xinesos han aconseguit desxifrar el genoma del bacteri E.coli, que ha causat ja 17 morts a Alemanya i un a Suècia, i han identificat la socacom un creuament fins ara desconegut molt perjudicial i persistent, mentre es continua buscant el focus de la contaminació. L'equip bacteriològic de la Clínica Universitària Eppendorf d'Hamburg, la ciutat de la qual va sorgir l'alerta sanitària i també l'acusació, després rectificada, contra una partida de cogombres espanyols, va informar de la identificació del genoma del bacteri letal, sorgida de la combinació d'almenys dues variants.\nAixí, el nou E.coli és una combinació entre un "parent molt llunyà" de la variant més comuna del bacteri i altres soques "clàssiques", tal com ho va definir el bacteriòleg Holger Rohde, de la clínica hamburguesa. La combinació dóna com a resultat una variant molt agressiva, que roman més temps d'allò habitual a l'intestí i provoca per tant danys molt més persistents, també als ronyons, fins i tot fins a arribar a produir la mort.\nLa crisi sanitària, que a Alemanya ha produït més de 2.000 ingressos i 470 casos confirmats, s'ha estès a altres països, en registrar-se infeccions al Regne Unit, Escandinàvia, Espanya i Holanda, tots ells de persones que van passar per Hamburg. L'home que es troba ingressat en un hospital de Sant Sebastià després d'haver presentat símptomes d'una possible infecció del bacteri E.coli està millorant favorablement, està conscient i ha estat desintubat, encara que continua a l'UVI.\nPer part seva, la Junta d'Andalusia va estimar que les pèrdues ocasionades per la "crisi del cogombre", arriben als 75 milions d'euros. La consellera d'Agricultura de la Junta, Clara Aguilera, va assenyalar que el mecanisme que permet retirar del mercat el cogombre produït i que no ha tingut sortida al mercat hauria de comportar un preu "substantivament" millor que el recollit per la normativa europea, 3 cèntims per quilo de producte.\nPer això, va advocar per treballar perquè la UE tingui en compte aquesta situació i actualitzi els preus, encara que sigui de "forma excepcional". Així, va insistir que les autoritats europees hauran d'augmentar aquest preu si cal, encara que després es retorni als valors actuals, perquè "hem de recuperar el producte i donar-li utilitat", i això "ha de pagar-ho la Unió Europea".\nCrítiques de Zapatero\nEn aquest sentit, el cap de l'Executiu, José Luis Rodríguez Zapatero, va considerar que la reacció de la Comissió Europea davant la "crisi dels cogombres" va ser "lenta", mentre Alemanya va acceptar la seva culpa i es va comprometre a ajudar Espanya. Així, la cancellera alemanya, Angela Merkel, va prometre a Zapatero que el seu país estudiarà fórmules en el marc de la UE per indemnitzar els pagesos espanyols afectats per la crisi dels cogombres.\nFinalment, Rússia ha decidit prohibir la importació de verdures fresques procedents de la Unió Europea com a conseqüència del brot infecciós. La Comissió Europea va posar el crit al cel i va qualificar de "totalment desproporcionada" la mesura, i va instar Rússia a un ràpid aixecament de la prohibició.


Calàbria grossa - Viquipèdia, l'enciclopèdia lliure\n(S'ha redirigit des de: Gavia immer)\nCalàbria grossa amb el seu pollet.\nEspècie Gavia immer\nCalàbria grossa fotografiada a Califòrnia.\nLa calàbria grossa o agullat gros (Gavia immer) és, de les tres espècies de calàbries que podem veure als Països Catalans, la que té el bec més robust.\nFa entre 61 i 100 cm de llargària.\nEnvergadura alar de 122-152 cm.\nEl seu pes mitjà és de 4,1 kg.\nA l'estiu té el cap fosc.\nBec gruixut i recte.\nEl dors és quadriculat de blanc sobre fons negre.\nCria a Groenlàndia, Islàndia, Escòcia i Nord-amèrica. Hiverna al nord-oest d'Àfrica, al sud d'Europa i als Estats Units. Als Països Catalans és una hivernant molt rara i irregular, tot i que en els darrers hiverns ha esdevingut més freqüent en àrees com el Delta de l'Ebre i el tram de costa de les comarques del Barcelonès i del Maresme. A la resta d'àrees litorals n'és molt rara.\nComuna en els llacs de Nord-amèrica, la calàbria grossa és l'ocell emblemàtic oficial de la província canadenca d'Ontàrio i de l'estat estatunidenc de Minnesota. Apareix a la moneda d'un dòlar canadenc, conegut pels noms informals loonie i huard, dels noms anglès (loon) i francès respectivament del ocell.\nÉs exclusivament marina.\n↑ Lalueza i Fox, Jordi: El llibre dels ocells de Catalunya. Editorial De Vecchi - Edicions Cap Roig. Barcelona, 1987, pàgina 14. ISBN 84-315-0434-X\nEstudi de la població de calàbries grosses al Principat de Catalunya. (català)\nVídeos de calàbries grosses en llur hàbitat natural. (anglès)\nSegells amb imatges de calàbries grosses. (anglès)\nReproducció i distribució d'aquesta espècie. (anglès)\nDescripció i comportament social d'aquesta espècie d'ocell. (anglès)\nBiometria d'aquesta espècie. (anglès)\nEstudi de la població nord-americana d'aquest ocell. (anglès)\nEstudi de la població d'aquesta au a Portugal. (portuguès)\nFotografies i enregistraments sonors del cant de la calàbria grossa. (anglès)\nIdentificació i dieta d'aquesta au. (francès)\nBirdLife International (2004). Calàbria grossa. Llista Vermella de la UICN, Unió Internacional per a la Conservació de la Natura, 2006. Consultat el 23 de maig del 2008 (en anglès).\nObtingut de «https://ca.wikipedia.org/w/index.php?title=Calàbria_grossa&oldid=22406951»\nLa pàgina va ser modificada per darrera vegada el 23 nov 2019 a les 19:57.


Three-Bedroom Holiday home in Fjerritslev 8 Fjerritslev Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Three-Bedroom Holiday home in Fjerritslev 8\nTant si es tracta d'un viatge de plaer com si és de negocis, Three-Bedroom Holiday home in Fjerritslev 8 és una elecció d'allotjament magnífica quan visiten Slettestrand. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Slettestrand. Les carecterístiques més important de l'hotel inclouen Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com piscina coberta que faran de la vostra estada una experiència inoblidable. Three-Bedroom Holiday home in Fjerritslev 8 és un lloc ideal d'estada pels viatgers que busquin encant, comfort i facilitat a Slettestrand.


Simplemente Genial -Joc de cartes- Asmodee -UEdeDRAC\nL’objectiu d’aquest joc de cartes del famós Reiner Knizia és aconseguir set fitxes de 6 colors diferents. Hauràs de decidir si assegurar el que has aconseguit durant el teu torn… o seguir arriscant! Posa tres fitxes aleatòries a la zona central. Per torns, cada jugador en destaparà una i la posarà a la zona de joc. Coincideix amb alguna de la zona central? TÚ decideixes: o bé t’emportes les dues fitxes iguals, o bé arrisques i continues destapant-ne més. En cas que la següent no coincideixi, les perdràs totes. Però atent! Si surt la mateixa que ja tens a la zona de joc, tampoc podràs endur-te-les. Hauràs de deixar-la en la zona central. Es tracta d’un joc de regles molt senzilles però molt entretingut, fàcil d’emportar a qualsevol lloc. Calcula bé els teus moviments!


'El irlandés' i quatre pel·lícules més per veure aquest cap de setmana\nAlbert Serra estrena 'Liberté', amb uns llibertins que viuen una nit de desig sexual sense límits\n3 min. Barcelona 15/11/2019 09:14\n651x366 Al Pacino i Robert de Niro Al Pacino i Robert de Niro\n"Russ i Frank". Aquests dos noms, els de dos amics molt pròxims, són els que va escriure el líder sindical Jimmy Hoffa en una nota al costat del telèfon hores abans de la seva desaparició el 1975. Així comença M'han dit que pintes cases, títol original de les memòries de l'assassí a sou Frank l'irlandès Sheeran, que remet als circumloquis de la màfia ( pintar cases equival a assassinar) per parlar de les seves activitats. A El irlandés, Russ, Frank i Jimmy són, respectivament, Joe Pesci, Robert De Niro i Al Pacino, que interpreten els seus personatges amb el to distès, juganer, de qui sap que el film està construït al voltant del plaer de veure'ls junts. Continuar llegint\nLa llibertina llei del desig d'Albert Serra\nUn drama d'esperit clàssic sobre com Ford va derrotar Ferrrari\nAls anys 60, Ford produïa més cotxes que ningú, però Ferrari els guanyava en les curses i en el prestigi. L'empresa de Detroit es va proposar aleshores fabricar un automòbil, el Ford GT40, que derrotés l'escuderia italiana en la carrera més famosa de l'època, les 24 Hores de Le Mans. James Mangold reconstrueix aquesta fita en un drama esportiu que desprèn un poderós alè clàssic. Els encarregats de dur a terme aquesta gesta són dos veterans de la Segona Guerra Mundial que tornen a Europa per tornar a vèncer els italians. Continuar llegint\nRetrat esteticista de la superació d'una pèrdua traumàtica\nAmb el curtmetratge Madre, estrenat l’any 2017, Rodrigo Sorogoyen (director de Que Dios nos perdone i El reino) va saber traslladar a l’àmbit del drama intimista i tremendista el seu domini de la tensió narrativa i les atmosferes angoixants pròpies del thriller. Dos anys després, i amb una nominació a l’Oscar de Hollywood sota el braç, el cineasta madrileny proposa una expansió, en format llargmetratge, d’un curt en què una mare era testimoni, via telefònica, de la desaparició del seu fill. Continuar llegint.


Cop de Garrot Visca la terra!!: d’octubre 2008\nFESTES ALTERNATIVES DEL PRAT DE LLOBREGAT\nEn el nostre afany de ser presents arreu de la nostra terra, i d'implicació amb els moviments de resistència i transformació social que s'hi desenvolupin, la nostra següent parada ( i segona actuació ) va ser el Prat del Llobregat. En el marc de les festes alternatives i populars, vam tenir l'inmens plaer de gaudir d'un entorn combatiu i d'unes fantàstiques persones i companys i companyes que ens van fer atiborrar a fideuà i vi.\nAquell dia, el nostre graller dels pirineus va fer d'abanderat, la gralla la tocava un gaiter, i un diable el timbal. Part del comitè de suport es va haver de posar l'uniforme de guerra i saltar a picar garrots amb nosaltres... ( per cert sara, ja ets bastonera oficial, salut! )\nEl més extrany va ser que el públic ( que ens va obligar a repetir tres cops cada ball -en teníem dos- ) no parava de cridar "Wilson! Wilson! Wilson!"...entre els bastoners no hi ha cap wilson, eh Cànti?\nMoltes gràcies pratenques i pratencs...tornarem!!\nCop de Garrot al feixisme!!!\nAquí teniu un magnífic foto muntatge amb video inclòs que ens van fer arribar els companys del Prat,\nEl Prat sempre Antifeixista,salut!\nPublicat per Cop de Garrot a 10/26/2008 0 comentaris\nEL NOSTRE GRAN DEBUT!!\nBé, reprenem el fil de la història amb la nostra gloriosa, antològica i esperpèntica primera actuació....en la ja consolidada marxa de torxes celebrada a Berga el dia 10 de setembre.\nCom ja us podeu imaginar els nervis florien a la nostra pell bastonera, tot i que els companys i companyes del llavors recent creat comitè de suport es van encarregar de fer-nos passar aquest mal tràngol amb una gran pancarta solidària i carregada de missatge per a deliri de tots i totes nosaltres!! Ara, per sempre més ens acompanya allà on anem.\nLa marxa va sortir a quarts de 9 de St Pere, allà va ser el punt de trobada tant dels bastoners com de tota la militància i curiosos que per res del món es volien perdre tant magnífic espectacle...\nDesprés d'uns quants càntics, acompanyats sempre amb la nostra característica entonació carajillera, va ser el nostre torn, arribava l'hora de partir peres, de descarregar tota la nostra ràbia garrotaire, de repartir cops de garrot i de consolidar una realitat ja palpable en la nostra recuperada cultura popular....arribava el nostre debut!!!!!\nI amb el nostre ja celebre càntic "A cop de garrot i visca la terra" ,davant el monument de Rafael de Casanoves i amb plena frenesí garrotaire ens varem iniciar en el nostre ritual dansaire, recollint els fruits d'un intens treball preparat mesos abans.\nSi voleu veure el reportatge sencer d'aquell dia aquí el trobareu:\nhttp://www.vimeo.com/1710724 val la pena!!!!\nI Cop de garrot a l'espanyolisme!\nPublicat per Cop de Garrot a 10/21/2008 1 comentaris\nEtiquetes de comentaris: Debut\nTrobar un local d'assaig sempre pot resultar dificultós. Nosaltres hem estat molt de sort, ja que podem disfrutar de l'Ateneu Llibertari del Berguedà i de la seva meravellosa terrassa per poder assajar...i sobretot de la paciència dels companys i companyes!! Després de tantes hores ens consta que arribaven a casa seva repetint "La milana" i no se la podien treure del cap. A tots vosaltres i a la bona predisposició d'en Rafa Febrero ( que ens va deixar les claus del Centre Cívic per fer l'assaig general del debut ) un mil.lió de gràcies!!\nUs posem uns videos perquè observeu els espais on assagem, i gaudiu de la falta de sincronització crònica i memòria a curt plaç que patim...\nP.D. La foto és d'una vorera del Prat, qualsevol lloc és un bon local d'assaig si la companyia és grata.\nCop de garrot al patriarcat!!!!\nPublicat per Cop de Garrot a 10/15/2008 0 comentaris\nPublicat per Cop de Garrot a 10/15/2008 4 comentaris


LA SÍNDROME COMPARTIMENTAL CRÒNICA |\nPer MCF · 9 juny, 2017\nmúsculs del cos s’agrupen en compartiments que estan envoltats en un teixit conjuntiu que fa de funda dels mateixos i que s’anomena fàscia. Quan fem un exercici els músculs treballen i reben un major flux sanguini, augmentant el seu volum, i en alguns casos en els que l’esportista repeteix un gest una i altre vegada, pot aparèixer el dolor en relació amb l’exercici, degut a un procés en els que la pressió dins del compartiment és superior a la normal.\nÉs un complex procés en el qual aquest augment de pressió intracompartimental només es produeix quan es realitza un esforç i en un determinat grup muscular. Amb el repòs la pressió es normalitza, i el dolor desaparèixer.\nEls compartiments d’aquesta síndrome més habituals són els de la cama, sobre tot als futbolistes, i el braç, als pilots de motociclisme. La síndrome compartimental crònica posterior de la cama es dona més en els jugadors que més corren. El dolor que es localitza al panxell no permet continuar amb la carrera i fa necessària l’aturada. El dolor va apareixent amb el temps i empitjora si es persisteix en l’exercici, millorant una estona desprès d’aturar-se. Pot ser superficial quan afecta al compartiment que allotja als músculs bessons, o profund, si afecta al soli, al tibial posterior i als flexors.\nEn futbolistes o marxadors es veu amb freqüència aquesta síndrome compartimental, degut al compromís que pateix el múscul tibial anterior que fa extensió del turmell en cada pas que es dona al córrer o al marxar.\nEn fases inicials el tractament conservador pot ser útil, abans de que sigui realment un problema crònic. Pot ajudar el massatge i els estiraments, el repòs relatiu del grup muscular, el fred, i alguna altre tècnica de fisioteràpia.\nQuan la síndrome compartimental és crònica requereix un tractament quirúrgic que consisteix en una fasciatomia. En aquesta intervenció la fàscia és oberta per que deixi de comprimir al múscul afectat. Mitjançant petites incisions s’obre la fàscia i el procés de recuperació és relativament ràpid, una vegada retirats els punts es pot començar amb l’exercici de nou de forma progressiva. Els resultats són bons i només en alguns casos es produeixen recidives.


L'ou misteriós by Mª Jesús Rodríguez - issuu\nLes Panderetes, escola Les Moreres de Santa Fe del Penedès\nIl·lustradors Les Panderetes, escola Les Moreres de Santa Fe del Penedès\nHi havia una vegada un nen i una nena que es deien Joan i Lola. Un matí d’estiu, van anar a la platja amb els seus pares a jugar. Van jugar a fer castells, a enterrar-se, i s’ho van passar d’allò més bé, tot i que van acabar bastant plens de sorra. Així que van decidir anar fins a l’aigua a rentar-se. _ “Ai!” cridà en Joan. “M’he fet mal al peu amb alguna cosa…!” La Lola va mirar cap als peus d’en Joan. – “Joan! Mira això! Què deu ser? No és una pedra, té forma d’ou… és un ou!”.\nEra un ou blanc i blau, gros com una pilota de futbol. Sense dir res als seus pares, van agafar l’ou entre els dos i el van guardar per portar-lo a casa seva i examinar-lo. A la Lola i el Joan els agradava molt tot allò relacionat amb el medi, i aquesta era una\noportunitat única! Potser era un ou de dinosaure! Havien vist moltes pel·lícules de dinosaures. Van pensar que en uns dies potser s’obriria i qui sap què sortiria d’aquell ou!\nQuan van arribar a casa van guardar l’ou en un armari i el van tapar amb una manta.\nUn dia la mare va obrir l’armari i al veure una manta fora del seu lloc la va agafar i va descobrir que tapava un ou; el va anar a agafar i li va caure a terra. Quan el va agafar de terra, el va mirar i li va semblar un ou molt estrany, llavors va cridar als seus fills.\nQuan la Lola i el Joan van arribar amb la mare, l’ou es va començar a moure fins que es va trencar i va sortir una mena d’animal. - Què és això ? Van dir tots tres.\n- Ho haurem de descobrir. Va dir la Lola. L’animal que tenien al davant era negre i blanc, tenia quatre potes i una pell molt suau; també tenia cua i, al cap,una mena de cresta amb pèl. Era com una bola.\nVan decidir anar a un laboratori de científics on se’l van quedar uns dies per estudiar-lo. Van veure que era un animal molt estrany que semblava salvatge i que podia ser un dinosaure d’una espècie que no coneixien. Segurament l’ou l’havia post un dinosaure en un riu de la selva , des d’on es va anar movent i va arribar al mar; allà durant molts anys havia quedat atrapat en unes roques fins el dia que el van trobar el Joan i la Carla, aquell dia una onada l’havia fet arribar a la platja.\nEls científics, després d’examinar-lo a fons, van dictaminar que era un animal prehistòric, però no perillós. Van trucar a casa d’en Joan i la Lola per a què el vinguessin a recollir.\nUn cop a casa, es va reunir tota la família per decidir que feien amb ell. A casa no es podia quedar, no havia espai! Casa seva era a prop d’una muntanya on existia un bosc primitiu i per on\npassava un riu. Van proposar portar-lo allà perquè l’animal visqués feliç i amb una mica de sort potser trobaven a la seva mare. Així doncs la Lola i en Joan, es van aixecar un matí, van fer les motxilles i van viatjar cap a la muntanya.\nEn arribar, es van adonar que l'animal semblava que conegués el lloc, doncs ràpidament va començar a menjar herba i a corre per allà. Era herbívor, que bé! així no haurien de patir pel menjar. Van caminar molta estona i, de sobte van sortir a una clariana on havia un forat molt gran, ple d’herbes i branquetes petites. L’animal el va olorar i de seguida es va instal·lar, va fer un bram molt fort que va espantar una mica els nens, es va arraulir i es va quedar allà.\nMira sembla que sigui el seu niu! - va dir la Lola.\nSí!, potser crida a la seva mare. - va contestar en Joan. I tots dos es van quedar ben quiets.\nAl cap d'una estona van sentir un bran esgarrifós i van veure com l'herba es movia i lentament va sorgir un gran animal semblant al petit.\nEra la seva mare!. En Joan i la Lola es van alegrar molt i van sense fer soroll, van enfilar el camí de casa seva, contents i feliços. I vet aquí un gat, vet aquí un gos aquest conte ja s'ha acabat.


e La casa (de la música) que vull 34 |Nativa\nEscrit el 10/06/2020 per Grup de treball del Teatre Arnau a la categoria La casa (de la música) que vull.\nGrup de treball del Teatre Arnau\nAquest equipament hauria d’estar dissenyat per mig d’un procés participatiu entre diverses persones, institucions i treballadores de la cultura, plural i definitori, desenvolupat per una entitat professional i amb presencia de Cultura, Participació i Districtes de l’Ajuntament, tal com va passar amb el Teatre Arnau.\nCaldria pensar-lo com un espai per generar aliances entre el món de la música, les diverses comunitats dels territoris i l’educació. També com un lloc on trobar-nos músiques no visibilitzades i fora del marc eurocèntric. On es donin pluralitat d’estils musicals i tipus d’instrumentació, cicles musicals, entrades socials (joves, estudiants, aturats, gent gran).\nTothom que treballi en aquest equipament, tant de forma permanent o puntual, hauria de tenir assegurats els drets laborals. Si queda alguna cosa positiva arran de la crisi per la pandèmia en aquest cas seria la consciència de la imperant necessitat de treballar amb drets laborals i de la importància de la creació de nous convenis laborals col·lectius per al sector cultural.\nLa Casa de la Música hauria de ser un espai compromès amb la construcció d’una escena musical digna a Barcelona, amb l’orella posada a l’escena underground i amateur de la ciutat i el país (que pica molta pedra i rarament rep cap mena de suport). Un equipament on les bandes novells tinguin oportunitat de tocar sense condicions abusives (com les de la majoria de sales), que recolzi les noves propostes.\n« La casa (de la música) que vull 33 La casa (de la música) que vull 35 »


La gestió forestal d’aquest espai té tres objectius bàsics:\nGarantir l’estabilitat i fomentar la millora de l’ecosistema forestal per tal de preservar-ne la diversitat biològica i els processos ecològics.\nDestinar parcel·les de bosc d’extensió reduïda (10-50 ha) al seguiment i l’estudi de l’evolució natural del bosc.\nMantenir unitats de bosc d’entre 50 i 100 ha per obtenir-ne productes de manera sostenible.\nUna de les mesures més importants que s’han dut a terme ha estat la millora de les diverses pistes forestals existents, ja que permeten l’accés a les poblacions i als punts estratègics de la muntanya. També s’han creat unes franges de tallafoc fent aclarides selectives d’arbres, podes selectives sobre els que quedaven en peu i estassades selectives del sotabosc. També s’han restaurat nombroses basses i fonts, tant per garantir el subministrament d’aigua en cas d’incendi com perquè actuïn d’abeuradors per a la fauna salvatge i el bestiar.\nSempre es trien amb cura les zones on es crearan deveses i s’efectuaran aclarides de bosc i seleccions dels tanys i els peus d’arbres, unes mesures que serveixen per rebaixar la càrrega combustible, deixar viure els arbres més sans, augmentar la superfície útil de pastura extensiva i millorar l’hàbitat d’espècies com el conill.


Configuració Email - Artecsoft Developing Solutions\nConfiguració d’email a dispositiu Android\nSi vol configurar el seu compte de correu electrònic a qualsevol dispositiu com telèfon mòbil o tablet segueixi els següents punts. Artecsoft li haurà facilitat les dades de configuració. Si no disposa d’aquestes dades demani-les a Artecsoft.\nPer gestionar el seu email, Artecsoft recomana utilitzar l’aplicació K-9 MAIL. Es pot descarregar gratuitament des de la Play Store de Google, faci click al següent banner per descarregar l’aplicació:\n1. Un cop instal·lada l’aplicació li demanarà les dades del seu compte electrònic. Introduieixi el seu email (1) i la seva contrasenya (2) i faci click a “CONFIGURACIÓ MANUAL”.\nLes dades de configuració del seu email les pot demanar a Artecsoft.\n2. Seguidament haurà de seleccionar el tipus de compte que vol configurar. En aquest cas seleccioni IMAP.\n3. Seguidament introdueixi les dades del servidor d’entrada IMAP. (Utilitzi les dades que li va facilitar prèviament Artecsoft) i faci click a “Següent”.\nEl tipus de seguretat és: CAP\nEl port és: 143\nEl nom d’usuari és: (el facilitat per Artecsoft)\nTipus d’autenticació: Password, transmitted insecurely\nContrasenya: No torni a escriure la contrasenya, deixi-ho tal i com li proposa l’aplicació.\nSeleccioni el camp (si no esta seleccionat prèviament): Autodetecció de l’espai de noms IMAP\n4. Seguidament introdueixi les dades del servidor de sortida IMAP. (Utilitzi les dades que li va facilitar prèviament Artecsoft) i faci click a “Següent”.\nEl port és: 25 (Atenció, per defecte li proposarà un port diferent, canvii el port a 25)\nSeleccioni la casella: “Requereix inici de sessió”\n5. Seguidament podrà configurar les opcions del compte. No necessita modificar cap opció. Deixi-ho tal i com se li proposa i faci click a “Següent”\n6. Seguidament proporcioni el nom del seu compte en el camp 1. (Normalment el seu nom o el de la seva empresa)\nEn el camp 2 haurà d’escriure el nom del remitent dels seus correus electrònics. Aquest és el nom que veurà el destinatari del correu quan rebi un correu seu. (Normalment el seu nom o el de la seva empresa)\n7. Seguidament veurà la llista de comptes configurats al seu dispositiu. Faci click al nom de compte que acaba de configurar.\n8. El seu compte de correu electrònic ja s’ha configurat al seu dispositiu i vostè ha accedit a la seva bústia d’entrada on rebrà tots els correus que li enviin.\nPer enviar un nou email només cal que faci click en la icona del “sobre i el signe +”.


Les millors receptes andorranes: brossat\nAquest formatge fresc és una menja originaria del món agrícola i ramader del Principat que, amb el temps, ha esdevingut unes postres tradicionals que podem degustar amb mel, sucre, confitura i fins i tot anís.\nTambé el podem trobar a moltes zones del nostre entorn geogràfic proper, així com a les Illes Balears (Mallorca i Menorca), i a diverses comarques del sud de Catalunya, com els Ports de Beseit, Alt Maestrat i Terres de l'Ebre. En aquestes zones es coneix com a brull i en fan pastissos, amb aromes diverses (canyella, menta, etc.).\nLa recepta del brossat que us proposem segueix el cànon tradicional, i es fa amb herbacol. Es tracta d’una planta silvestre fàcil de trobar, semblant a la carxofera i que té uns estams de color blau, que és la part que farem servir per elaborar el brossat.\nEn alguns llocs es comercialitza fresc. És un producte de fàcil digestió, que aporta vitamines del grup B i proteïnes d’alta qualitat.\nFeu bullir la llet i la deixeu que s’entebeeixi. La nit abans haureu de posar l’herbacol en remull. L’endemà, traieu-la de l’aigua i piqueu-la ben fina. Coleu-la perquè surti tot el suc i afegiu-la tota a la llet. Remeneu-ho bé i poseu-ho al costat del fogó perquè es prengui. Quan estigui fred coleu-ho. El podeu menjar amb sucre o mel. Queda molt fi. Si la llet és d’ovella és més bo.\nIngredients per preparar el brossat:\n- 50 grams d’herbacol\n- 2 litres de llet


Xavier Trias – El passat que no passa\nGuanya Puigdemont, adeu CDC\n27 Mai 2019 29 Mai 2019 agusticolomines\nLéalo en español La participació. Aquest és l’èxit de la jornada electoral d’aquest diumenge. Els ciutadans de Catalunya han tornat a demostrar que volen votar i votar. La democràcia a Catalunya, per contra del que diu la dreta mediàtica, és sòlida i encara ho seria més si l’Estat no es resistís a dirimir el conflicte sobiranista mitjançant les urnes. Els referèndums no els carrega el diable, són la solució a molts conflictes del món. Només els fonamentalistes es neguen a fer ús de les urnes. La demofòbia és cosa dels nous totalitarismes. En aquestes eleccions, el vot independentista frega el 50% … Continua la lectura de Guanya Puigdemont, adeu CDC


Una guia informa sobre els aliments funcionals | Consumer\nUna guia informa sobre els aliments funcionals\nEntre la informació que conté la guia, destaca la definició de menjar funcional, la seva aportació de nutrients propis de la seva naturalesa i el seu potencial per a incidir de manera beneficiosa en una o diverses funcions de l’organisme. Actualment, els fabricants d’aquests aliments enriqueixen productes de productes de consum habitual amb elements que no es troben en la seva composició normal per a aconseguir aquests efectes beneficiosos, com a àcids grassos essencials, olis de peix, àcid fòlic, esteroles vegetals, bacteris làctics o vitamines.\nA pesar que aquest tipus d’aliments estan regulats com qualsevol altre aliment, la Unió Europea està treballant en l’elaboració d’una normativa específica sobre les al·legacions sanitàries dirigides als consumidors. L’etiquetatge d’aquests aliments, per exemple, ha d’especificar el tipus de nutrient que conté el producte i la quantitat amb la finalitat que no excedeixi de les recomanacions diàries. La norma en preparació pretén oferir informació rigorosa sobre les propietats beneficioses, que hauran de ser verificables científicament.\nMalgrat tot, els experts adverteixen que una dieta equilibrada ha d’introduir aliments com el peix o fruites. En aquest sentit, Javier Aranceta, coordinador de la guia i secretari general de la SENC, assegura que els aliments funcionals “no són la panacea”, però sí que poden ser especialment beneficiosos per a alguns col·lectius de consumidors, com a lactants, al·lèrgics o intolerants a alguns aliments, segons informa El Mundo.\nActualment a Espanya estan disponibles en el mercat uns 200 productes d’aquest tipus, sobretot pa, cereals, llet i derivats. També poden trobar-se margarines, sucs, ous i sal. No obstant això, la introducció d’aquesta mena d’aliments en el mercat no ha estat exempta de confusió entre els consumidors.\naliments funcionals guía-ca información alimenticia-ca senc


Ajuntament de Borriana - El taller d'ocupació de Borriana permet formar a 30 persones desocupades del municipi mentre reben un salari\nEl regidor de l'àrea de Polítiques Actives d'Ocupació, Joan Ramon Monferrer, ha presentat el taller d'ocupació ‘Riu Anna 2’, corresponent a 2019, que comença avui, i en el qual podran formar-se 30 persones desocupades del municipi durant 12 mesos, per a poder millorar la seua ocupabilitat mentre reben un salari.\nAquesta edició del taller d'ocupació, segons ha explicat Monferrer, compta amb tres especialitats formatives: obrer de vila, jardineria i administració per als quals es contractaran 30 persones, deu per cada especialitat formativa i, a més, set persones més que són les que conformen l’equip docent.\nEl programa del taller d'ocupació de l'Ajuntament de Borriana està subvencionat pel Servei Valencià d'Ocupació i Formació, Labora, amb 696.164 euros, i va dirigit a l'aprenentatge, la qualificació i l’adquisició d'experiència professional. Té una durada de dotze mesos, equivalents a un total de 1.920 hores de formació en alternança amb el treball o la pràctica professional.\nConsisteix, ha precisat l'edil de l'Àrea d'Ocupació, en la realització d'obres o serveis d'interès general que donen l'oportunitat a l'alumnat de “desenvolupar un treball efectiu mitjançant el contracte d’un any, per a la formació i l'aprenentatge, alhora que rep un sou”.\nPer a Monferrer el programa té molts beneficis perquè “es realitzen terballs de millora en la localitat, les persones desocupades aconsegueixen formació i, al mateix temps, se'ls garanteix una remuneració des del principi”, a més, el programa els permet l'obtenció d'un certificat de professionalitat que acredita el que han aprés.\nD'aquesta manera, es millora la qualificació professional de les persones desocupades per a afavorir la seua inserció laboral, “el nostre objectiu -ha assegurat- és que les persones desocupades puguen desenvolupar les seues capacitats i adquirir noves habilitats per a augmentar les seues possibilitats de trobar ocupació”.\nMonferrer ha assenyalat que aquesta iniciativa s'emmarca en la col·laboració entre Labora i l'Ajuntament de Borriana, amb l'objectiu que Borriana “continue oferint aquest tipus d'oportunitats, tant laborals com formatives, a les persones que en cada moment el necessiten”.\nUn taller d'ocupació és un programa mixt d'ocupació i formació, en què s'aprèn i es treballa, que té com a objectiu incrementar l'ocupabilitat de les persones desocupades de vint-i-cinc anys o més, amb la finalitat de facilitar la seua inserció laboral, combinant l'aprenentatge d'un ofici amb el treball real, mitjançant la realització d'obres o la prestació de serveis d'utilitat pública o interés social.\nDurant els 12 mesos que dura el taller d'ocupació, les 30 persones que participen són contractades per l'Ajuntament de Borriana sota la modalitat de contracte per a la formació i reben el seu salari mensual. L'Ajuntament juntament amb Labora són els encarregats de baremar i seleccionar les persones remeses des de l'Oficina d'Ocupació, d'acord amb les bases.\nLes persones destinatàries d'aquest programa han de complir dos requisits mínims, tindre 25 anys o més i estar inscrites com a aturades en el servei públic d'ocupació. Amb caràcter general, i sempre que complisquen els requisits mínims exigits, tindran la consideració de col·lectius prioritaris les persones aturades de llarga duració, persones en risc d'exclusió, dones víctimes de violència de gènere, majors de 55 anys o persones amb discapacitat.\nParal·lelament, el regidor de l'àrea d'Ocupació ha exposat que des del passat dia 26 de desembre, un total de set persones van començar a treballar a l’Ajuntament a través del programa Emcorp 2019, subvencionat també per Labora.\nUn programa que serveix per a contractar a persones desocupades d'almenys 30 anys d'edat, durant sis mesos. De les set persones contractades amb el programa Emcorp, cinc estan en el departament de Via Pública, dos obrers, un fuster, un fontaner i un pintor. A més, una persona està en Serveis Socials d'auxiliar administrativa i una altra persona està en el Departament d'Intervenció també d'auxiliar administrativa.


La Casa 1413 competeix a la Biennal Iberoamericana d'Arquitectura i Urbanisme - Diari de Girona\nLa Casa 1413 competeix a la Biennal Iberoamericana d'Arquitectura i Urbanisme\nFaçana de la Casa 1413 d'Ullastret. ddg\nFaçana de la Casa 1413 d'Ullastret.\nDesprés de figurar l'any passat entre els guanyadors de la Biennal Espanyola d'Arquitectura i Urbanisme, la Casa 1413 d'Ullastret opta ara a com a finalista a la XI Bienal Iberoamericana d'Arquitectura i Urbanisme.\nLa Casa 1413, que també va ser candidata als Premis d'Arquitectura de les Comarques Girones, és obra del despatx H Arquitectes (David Lorente, Josep Ricart, Xavier Ros, Roger Tudó).\nEn lloc de situar l'habitatge en el centre del solar, el projecte proposa envoltar-lo. Així, la casa actua com a tanca. «Una casa-mur que permet mantenir la continuïtat urbana i, al mateix temps, experimentar un nou tipus edificatori allargat i adaptat tant a la topografia del solar com a la traça del carrer», informen els arquitectes de la singular obra.\nLa biennal tindrà lloc entre el 5 i el 15 d'octubre a diferents espais de la ciutat d'Asunción, al Paraguay, i hi competiran projectes de diferents països.


Un cop més una mala actuació policial deixa un animal mort als carrers del nostre poble. No és el primer cop que algun petit porc senglar baixa perdut fins la nostra ciutat i aquí se li dóna mort de manera totalment injustificada.\nÉs ben normal que els veïns, veient aquest animal corrent pel poble, truquin a la policia, ja sigui Policia Local o Mossos d’Esquadra, perquè l’animal sigui tornat allà d’on ve, ja que Mollet no és precisament lloc de porcs senglars.\nEl problema comença quan la policia de Mollet pren la llibertat d’actuar de manera desproporcionada contra un animal indefens sense suposar aquest cap perill pels ciutadans.\nEl darrer cas es va produir la nit del 13 de març, quan un d’aquests animals es trobava prop de l’ajuntament, al parc conegut per tots com “els Teletubbies”.\nLa policia, davant d’aquesta escena va prendre la decisió de treure les armes abans de l’arribada de la protectora d’animals, al·legant que l’animal era agressiu i suposava un perill, excusa del tot falsa per justificar-ho.\nDes de les JERC denunciem que els nostres veïns s'hagin de despertar de matinada amb el soroll d’una ràfega de trets; no volem caceres enmig de la ciutat, no volem que la policia del nostre poble generi un clima de tensió a Mollet, ni més actuacions policials desproporcionades, ni més sang als nostres carrers ni la vulneració dels drets dels animals.\nVolem una ciutat tranquil·la, on el soroll de les armes sigui inexistent i on la policia actuï de manera lògica i proporcionada als fets.\nAquest no és el model de poble que volem, mobilitzem-nos i d’ara endavant garantim el canvi cap a un nou Mollet entre tots.\nSecretari de Comunicació – JERC Vallès Oriental\nAleix Benet Moya\nSecretari de Comunicació – JERC Mollet del Vallès\nMoments abans que el policia, situat a l'esquerra, disparés contra l'animal\nURL CURTA: http://www.jerc.cat/url/181623